CELEX: 21997D0123(08)
Language: hr
Date: 1996-10-25 00:00:00
Title: Odluka Zajedničkog odbora EGP-a br. 59/96 od 25. listopada 1996. o izmjeni Priloga XVII. (Intelektualno vlasništvo) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               51
            
         21997D0123(08)
   
               L 021/11
            
            
               SLUŽBENI LIST EUROPSKE UNIJE
            
            
               25.10.1996.
            
         
      ODLUKA ZAJEDNIČKOG ODBORA EGP-a
   br. 59/96
   od 25. listopada 1996.
   o izmjeni Priloga XVII. (Intelektualno vlasništvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XVII. Sporazumu izmijenjen Odlukom Zajedničkog odbora EGP-a br. 66/95 (1);
   budući da Direktivu Europskog parlamenta i Vijeća 96/9/EZ od 11. ožujka 1996. o pravnoj zaštiti baza podataka (2) treba unijeti u Sporazum,
   ODLUČIO JE:
   Članak 1.
   Iza točke 9. (Direktiva Vijeća 93/98/EEZ) u Prilogu XVII. Sporazumu umeće se sljedeća točka:
   
      
                  „9.a
               
               
                  
                     396 L 0009: Direktiva Europskog parlamenta i Vijeća 96/9/EZ od 11. ožujka 1996. o pravnoj zaštiti baza podataka (SL L 77, 27.3.1996., str. 20.).
                  Za potrebe sadašnjeg Sporazuma odredbe Direktive tumače se sa sljedećim prilagodbama:
                  
                              (a)
                           
                           
                              u članku 2., pojam ‚odredbe Zajednice’‚mijenja se u ‚odredbe EGP-a’;
                           
                        
                              (b)
                           
                           
                              članak 11. stavak 3. zamjenjuje se sljedećim tekstom:
                              ‚3.   Razdoblje bilo koje zaštite prošireno na baze podataka na temelju sporazuma koje je sklopila ugovorna stana, proširujući pravo predviđeno člankom 7. na baze podataka sastavljene u trećim zemljama i koje ne podliježu odredbama stavaka 1. i 2., ne nadilazi ono koji je na raspolaganju u skladu s člankom 10.’ ”
                           
                        
            
   Članak 2.
   Tekstovi Direktive 96/9/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. studenoga 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 25. listopada 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 8, 11.1.1996., str. 37.
   
      (2)  SL L 77, 27.3.1996., str. 20.